ועדת הפנים והגנת הסביבה, כנסת 24, פרוטוקול מספר 22, 2021-10-05 12:19

וליד טאהא: אנחנו מחדשים את הדיון.

וליד טאהא: ניתן כבוד לחבר הכנסת יצחק פינדרוס לנמק את הרביזיה שלו.

יצחק פינדרוס: אנחנו מתחילים ברביזיה או קודם על ההסתייגויות?

וליד טאהא: את ההסתייגויות סיימנו.

יצחק פינדרוס: הגשתי רביזיות על שלושת ההסתייגויות שהצבעתם עליהן.

יצחק פינדרוס: הגשתי ארבע רביזיות, על שלושת ההסתייגויות ועל החוק.

וליד טאהא: זה לא על ההצבעה האחרונה?

יצחק פינדרוס: אמרתי רביזיה גם על ההסתייגויות.

לירון אדלר: כבר הצבענו.

יצחק פינדרוס: תסתכלי בפרוטוקול.

יצחק פינדרוס: אמרתי מיד.

יצחק פינדרוס: אפילו ברביזיה שהתקבלה, אמרתי.

לירון אדלר: אמרת אחרי שהצבענו על החוק.

יצחק פינדרוס: אמרתי לפני.

וליד טאהא: לא ביקשת רביזיה על ההצבעה על ההסתייגויות.

יצחק פינדרוס: ביקשתי.

יצחק פינדרוס: אני זוכר מה ביקשתי.

וליד טאהא: נעשה כמה דקות הפסקה ונברר.

וליד טאהא: אנחנו מחדשים את הישיבה.

יצחק פינדרוס: כמו שיש בתלמוד, יש ברירה קוראים לזה, מתברר למפרע.

יצחק פינדרוס: אני מושך את הרביזיה לא מעכשיו אלא למפרע.

וליד טאהא: ומשאיר את הרביזיה על החוק.

יצחק פינדרוס: כן.

יצחק פינדרוס: מתברר עכשיו שלא הייתה רביזיה כי אם הייתה רביזיה, לא הייתה הצבעה על החוק.

יצחק פינדרוס: אז אין דיון על הרביזיה שלי.

יצחק פינדרוס: אנחנו מושכים את הרביזיה למפרע.

יצחק פינדרוס: אני רוצה בהזדמנות הזאת לנמק את הרביזיה במקום למשוך את הזמן של החברים וגם להסביר.

יצחק פינדרוס: האירוע כאן הוא אירוע מאוד מאוד ברור.

יצחק פינדרוס: בגלל כל מיני סיבות בירוקרטיות, שזה תלוי בכמה אנשים, בסופו של דבר לא תוכנן עד לרגע זה מהו פתרון החשמל לגוש דן.

יצחק פינדרוס: עד לרגע זה.

יצחק פינדרוס: גם אף אחד לא הציג כאן תכנית.

יצחק פינדרוס: אז באים ואומרים שבגלל זה אי אפשר לפנות את התחנה הישנה וגם אין לנו דרך להכריח אותם לפנות כי הם מחזיקים את תושבי גוש דן כבני ערובה.

יצחק פינדרוס: הניסיון שהיה כאן על ידי הוועדה – ואני מעריך את יושב ראש הוועדה על העניין זה – זה בסופו של דבר ליצור סנקציה שיבינו שאין ברירה, אתם חייבים למצוא פתרון לאסבסט ואם לא תמצאו פתרון לאסבסט, לא יהיה חשמל.

יצחק פינדרוס: לא חשבתי לרגע שלא יהיה חשמל לגוש דן אלא זה יגרום לכך שחברת החשמל תצטרך להתאמץ.

יצחק פינדרוס: בחוק הזה אנחנו נותנים את האפשרות.

יצחק פינדרוס: לצערי הרב, ולכן אני כן מגיש רביזיה על ההצעה הזאת כי אני חושב שהיא לא נכונה כי היא לא קובעת כעובדה מוגמרת שהדבר הזה צריך לזוז משם וכשרוצים, אפשר.

יצחק פינדרוס: אם רוצים לדאוג שתוך שלוש שנים, והבנו את זה מכולם כי בסוף אלה חמישה חודשים רישיון ועוד 18 חודשים פינוי, אפשר בתוך שלוש שנים מעכשיו אם אובר זמן לגמור את הסיפור הזה.

יצחק פינדרוס: בעצם אין לנו שום סנקציה אמיתית איך לעשות את זה.

וליד טאהא: נכון.

יצחק פינדרוס: זה מה שאנחנו עושים בחוק הזה ולכן אני חושב שצריך לשקול את זה מחדש.

יצחק פינדרוס: כשאנחנו מכריחים גופים פרטיים, וצריך לדעת שאנחנו מכריחים גופים פרטיים לפנות אסבסטים.

יצחק פינדרוס: אני עברתי עשרות דיונים על בתי ספר שהיו עם אסבסט ודברים כאלה ואמרו, לא, אין אפשרות כי החוק לא מאפשר אבל כשבא גוף ממלכתי אומרים בסדר, אז נשנה בחקיקה.

יצחק פינדרוס: אני חושב שזה לא נכון.

וליד טאהא: דרך אגב, בהרבה שימושים פרטיים אנשים משלמים.

וליד טאהא: עולה להם כסף לעבור על החוק בעניין הזה.

יצחק פינדרוס: בדיוק.

יצחק פינדרוס: אמר קודם ידידי חבר הכנסת יוראי שיקנסו אותם.

יצחק פינדרוס: יקנסו את רשות החשמל.

יצחק פינדרוס: היא תשלם לאוצר כסף?

וליד טאהא: הוועדה רצתה שאזרחים בגוש דן יקבלו חשמל אבל גם דאגה לשמור על הבריאות שלהם.

וליד טאהא: עשינו את הדבר הנכון.

וליד טאהא: גם בתיקון שהוכנס מנהלת האסבסט תדאג שהבריאות של הציבור תישמר.

וליד טאהא: אנחנו סומכים עליה.

וליד טאהא: אני רוצה להודות לחבר הכנסת יצחק פינדוס על שמשך את הרביזיה על ההסתייגויות.

וליד טאהא: הוא כמובן השאיר את הרביזיה על החוק.

שני מנדל לאופר: רציתי כן לדייק את הדברים.

שני מנדל לאופר: חוק האסבסט שהגיע לכאן הוא רגל אחת מתוך רפורמה.

שני מנדל לאופר: יש פתרון וזה הפתרון.

וליד טאהא: את פותחת את הדיון.

שני מנדל לאופר: לא.

וליד טאהא: את זה כבר מיצינו.

וליד טאהא: את סומכת עלינו, כן?

וליד טאהא: יופי.

וליד טאהא: גם אנחנו סומכים עליך.

וליד טאהא: מי בעד הרביזיה של חבר הכנסת יצחק פינדרוס?

וליד טאהא: הרביזיה לא התקבלה

וליד טאהא: הרביזיה של חבר הכנסת פינדרוס לא התקבלה.

וליד טאהא: החוק עבר.